《简林公似》
宋代·五迈

穷猿不择木，祥凤宜棲竹。
高门结驷荣，陋巷一瓢足。
仕有时为贫，贫乃急於禄。
夫君何所欠，百事尽从欲。
新谐种玉婚，大敞堆金屋。
镜里颜尚朱，庭前萱正绿。
中州不徜徉，炎海甘驰遂。
遂令君子心，度以小人腹。
我贫甚去年，全家久食粥。
独醒妒人醉，议诮那免俗。
名节千载光，富贵一炊熟。
朋友严简书，敢以石玫玉。